b'\n_START_ARTICLE_\nFrancisco de Paula Van Halen\n_START_PARAGRAPH_\nFrancisco de Paula Van-Halen y Maffei (13. maaliskuuta 1814 Vich, Barcelona \xe2\x80\x93 1887 Madrid) oli espanjalainen taidemaalari. H\xc3\xa4nen tunnetuin maalauksensa on Las Navas de Tolosan taistelu joka on n\xc3\xa4ytteill\xc3\xa4 Palacio del Senadossa.\n_START_SECTION_\nEl\xc3\xa4m\xc3\xa4nvaiheet\n_START_PARAGRAPH_\nVan Halen aloitti taidemaalarina Barcelonassa ja muutti sielt\xc3\xa4 opiskelemaan Madridiin San Fernandon kuninkaalliseen taideakatamiaan Jos\xc3\xa9 Aparicion oppilaaksi. H\xc3\xa4nen teoksistaan ensimm\xc3\xa4isen\xc3\xa4 esill\xc3\xa4 oli vuonna 1838 historiallinen maalaus Don Alvaro de Lunan kuolema. Siell\xc3\xa4 h\xc3\xa4n alkoi tehd\xc3\xa4 ty\xc3\xb6t\xc3\xa4 Madridissa siihen aikaan ilmestyneille merkitt\xc3\xa4ville kuvalehdille. Vuonna 1851 h\xc3\xa4n sai nimityksen hovimaalariksi ja ylim\xc3\xa4\xc3\xa4r\xc3\xa4iseksi akateemikoksi. H\xc3\xa4n p\xc3\xa4\xc3\xa4tyi lopulta Madridin Tieteelliseen museon taiteilijaksi maalamaan hovin muotokuvia saadakseen maksetuksi velkansa._NEWLINE_Pradon museossa on h\xc3\xa4nen maalauksistaan muun muassa Las Navas de Tolosan taistelu (vuodesta 1864 esill\xc3\xa4 senaatissa), Estacadas cartaginense, Degollador galo, Honderos primitivos ja Infanter\xc3\xada Cartaginesa, kaikki piirrokset. Br\xc3\xbcsselin valtaistuinsalissa on Kaarle V:n kruunusta luopuminen. Museo Carlista de Estelassa on teos Batalla en la primera guerra Carlista.'